AGE มอบเงิน 100,000 บาท สนับสนุนจัดตั้งศูนย์พักคอย ต.บ่อโพง
AGE มอบเงิน 100,000 บาท สนับสนุนจัดตั้งศูนย์พักคอย ต.บ่อโพง ขนาด 50 เตียง ภายใต้การดำเนินงานขององค์การบริหารส่วนตำบลบ่อโพง โรงพยาบาลสมเด็จพระสังฆราชเจ้าฯ และโรงพยาบาลส่งเสริมสุขภาพตำบลบ่อโพง
30 ส.ค. 2564

นายพนม ควรสถาพร ประธานกรรมการบริหาร บริษัท เอเชีย กรีน เอนเนอจี จำกัด (มหาชน) หรือ AGE และ บริษัท เอจีอี พอร์ตเซอร์วิส จำกัด (บริษัทย่อย) ร่วมสนับสนุนงบประมาณ 100,000 บาท เพื่อนำไปใช้สำหรับการจัดตั้งศูนย์พักคอย ตำบลบ่อโพง (Community Isolation ) ขนาด 50 เตียง ภายใต้การดำเนินงานขององค์การบริหารส่วนตำบลบ่อโพง โรงพยาบาลสมเด็จพระสังฆราชเจ้าฯ และโรงพยาบาลส่งเสริมสุขภาพตำบลบ่อโพง
โดยมีนายกองค์การบริหารส่วนตำบลบ่อโพง กำนัน ผู้ใหญ่บ้าน ผู้ช่วยผู้ใหญ่บ้าน ตำบลบ่อโพง เป็นตัวแทนในการรับเงินบริจาค ซึ่งเป็นการช่วยเหลือชุมชนจากสถานการณ์การแพร่ระบาดของโรคติดเชื้อไวรัสโควิด-19 ณ ศูนย์พักคอย ตำบลบ่อโพง (วัดบ้านดาบ) อำเภอนครหลวง จังหวัดพระนครศรีอยุธยา